
# Азат Вахитов: «Безнең җыр!»

(ШИГЫРЬ)

«Күктән иңгән моңдыр!» – диештеләр:

Искән җилләр хәтта тын калды.

Толымнарың белән уйный-уйный

Ак болытка алар юл алды.

Серле җыр дип кабул итте йөрәк:

Зәңгәр күкләр чумган ал нурга.

Ромашкалы ак күлмәгең төсе

Күчкән иде безнең «ак җырга».


Җылы нурлар иркәләгән таңда,

Без бәхетле идек, билгеле...

Таң чыклары белән бергә әллә

Саф мәхәббәт үзе килдеме?

...Уйлар дәрьясында йөзгән чагым,

Моңлы бер җыр китми колактан.

Икәү язган, икәү ятлаган җыр...

Ишетелә ерак-ерактан!


Следите за самым важным и интересным в Telegram-каналеТатмедиа

## Нет комментариев
Азат Вахитов: «Безнең җыр!»